МЕРЕ ЗА РЕAЛИЗАЦИЈУ ПЛАНОВA РЕОРГАНИЗАЦИЈЕ

Законом о стечају предвиђено је да се стечај над дужником може спровести и у складу са Планом реорганизације, као и у складу са УППР-ом.

Одредбом члана 157. Закона остечају наведене су све мере за реализацију планова реорганизације.

Поред мера прописаних у члану 157. Закон је оставио могућност предлагачима Унапред припремљених планова реорганизације као и планова реорганизације, да предвиде и друге мере, за које сами предлагачи процене да су целисходне за реализацију планова реорганизације.

 Предлагачи плана реорганизације, имају могућност, да сами одреде које мере које је предвидео Закон су најповољније за сваког стечајног дужника и којим мерама ће се постићи најповољнији ефекат, како за самог дужника тако и за повериоце који треба да изгласају усвајање предложеног плана реорганизације.

Мере за реализацију плана реорганизације, треба да буду такве, да повериоци имају интерс да гласају за усвајање плана реорганизације, јер ће кроз план реорганизације са адекватно одређеним мерама, реализовати своја потраживања под повољнијим условима и у краћим року него што би то био случај у поступку стечаја који би се спровео банкротством стечајног дужника.

Са друге стране , интерс стечајиних дужника, да се поступак стечаја спроведе реорганизацијом је тај, што реорганизација омогућава финасијско “оздрављење” и наставак обављања делатности, али сада у повољнијим условима.

У плановима реорганизације, као и у унапред припремљених планова реорганизације као мере за реализацију плана реорганизације, најчешће се одређују следеће мере за спровођење планова:

* наставак пословања и обављање делатности дужника
* репрограм обезбеђених и необезбеђених потраживања поверилаца и намирење репрограмираних потраживања
* приоритетно намирење репрограмираних потраживања поверилаца реализацијом средстава обезбеђења (залога и хипотека) заснованих на заложеној имовини дужника и трећих лица
* отпуст дуг

 претварање потраживања у капитал

* извршење,измена или одрицање од заложног права
* закључење уговора о кредиту и друго додатно задужење дужника
* компензационо намирење доспелих обавеза, као и намирење обавеза у стварима или правима
* забрана спровођења вансудског и судског извршења на обезбеђеној и необезбеђеној имовини и средствима дужника, ради наплате потраживања насталих пре дана усвајања плана реорганизације, осим у обиму, на начин и у роковима доспећа претвиђених планом реорганизације
* обавезу поверилаца да по правноснажности решења којим се потврђује усвајање плана реорганизације, повуку испостављене налоге за принудну наплату на средствима на свим рачунима дужника са забраном подношења таквих налога за потраживања настала пре усвајања планареорганизације
* повлачење предлога за извршење ради наплате потраживања насталих пре дана усвајања плана реорганизације

**Репрограм обезбеђених и необезбеђених потраживања поверилаца и намирење репрограмираних потраживања**

Мера репрограма обезбеђених и необезбеђених потраживања поверилаца и намирење репрограмираних потраживања, је најчешћа мера како у Унапред припремљеним плановима реорганизације тако и у редовним плановима реорганизације.

Предлагачи планова реорганизације најчешће предлажу да се како необезбеђена тако и обезбеђена потраживања намире у року од 5 до 9 година, од којих је најчешће 1 година грејс периода.

У пракси се као спорно питање поставља висина камате у грејс периоду као и висина камате за период репрограма, јер најчешће предлагачи планова не предвиђају камату за репрограмирана потраживања.

**Отпуст дуга**

Мера отпуста, је друга мера која се често предлаже за реализацију планова реорганизације.

У пракси се отпус дуга креће од 50% па све до 99% од износа признатог потраживања.

Како усвојени план реорганизације предтавља извршну исправу, и како се исти примењује и на повериоце који нису за њега гласали, а у случају не поступања по усвојеном плану реорганизације, што представља и стечајни разлог за покретање новог стечајног поступка над стечајним дужником, око мере отпуста дуга, безобзира на ставове судске праксе, има недоумица код поверилаца.

Обично се у УППР- у једној колони наведе износ потраживања а у другој отпуст тог потраживања и рок у коме ће се то потраживање исплатити.

Након отварања стечаја због не поступања по усвојеном УППР-у, по судској пракси, повериоци треба да пријаве потраживање у висини која је одређена отпустом, јер је усвојени УППР извршна исправа.

У пракси, у новом стечајном поступку, повериоци приликом пријаве потраживања, пријављују потраживање у пуном износу, наводећи да отпуст дуга би испунио своју сврху, да је дужник поступао по усвојеном плану реорганизације, али како дужник није поступао, извршна исправа је отварањем стечајног поступка престала да постоји и они сматрају да немају обавезу да по њој поступају.

Приликом разматрања оваквих пријава потраживања, стечајни управници оспоравају потраживања која нису пријављена ускладу са плановима реорганизације, суд закључком о коначној листи ове повериоце упућује да у законом предвиђеном року покрећу парничне поступке, ради утврђивања основаности оспореног потраживања.

**Претварање потраживања у капитал**

Мера претварање потраживања у капитал,у акције акционарских друштава, односно у трајни улог друштва са ограниченом одговорношћу, дугови се поништавају и сад повериоци постају акционари, односно чланови друштва. То практично значи куповину дужника, стим што се плаћање његове цене не врши новцем, већ дуговима дужника.

 Оно што по мени представља проблем, је када се ова мера предвиди за све повериоце, а нарочито за повериоца Пореску управу, која је поверилац за порезе и доприносе за запослене, а када је дужник у приватном власништву.

Ако знамо да се претварањем потраживања у капитал, обавеза дужника гаси, на који начин ће се за запослене измирити обавезе на име пореза и доприноса.

Када овакву меру предвиде дужници, чији је бар у једном делу, власник капитала Република Србија, она не представља проблем, јер се одлукама надлежних органа регулише и измирење пореза и доприноса за запослене.

**Мера уновчавања имовине са теретом или без њега или пренос такве имовине на име намирења потраживања**

Мера уновчавања имовине са теретом или без њега или пренос такве имовине на име намирења потраживања, је мера која је честа у плановима реорганизације, и у случајвима када се предвиђа уновчавање имовине са теретом или без њега, потребно је у плану детаљно навести начин и поступак продаје, јер се очекује да ће се постићи боља цена продајом имовине кроз поступак реорганизације, јер не постоји ограничење почетне цене, као што је то случај у стечајном поступку који се спроводи банкротсвом стечајног дужника.

**Мера уступања неоптерећене имовине на име намирења потраживања**

је мера, која се примењивала селективно и која у пракси није наилазила на одобрење поверилаца.

Најчешће примедбе поверилаца су се односиле, да се овом мером погудује појединим повериоцима и да се други повериоци доводе у неповољнији положај.

Како је у досадашњој пракси било доста примедби на ову меру за рализацију плана реорганизације, то је вероватно и био разлог што је Нацртом Закона за измену и допуна Закона о стечају предвиђено укидање ове мере.

**Извршење, измена или одрицање од заложног права**

Извршење, измена или одрицање од заложног права, је мера за реализацију плана реорганизације која се често среће у плановима реорганизације.

У пракси је ова мера била често извор велког броја примедби од стране поверилаца који су своја потраживања обезбедили уписаним заложним правом на имовини дужника.

Примедбе су се најчешће односиле на то, што је уписано заложно право престајало да постоји и ако они нису гласали за усвајање плана реорганизације.

Предпостављам, да је то и био разлог што је Нацртом Закона за измену и допуна Закона о стечају предвиђено да се ова мера може спровести само уз сагласност имаоца заложног права.

Од мера које нису побројане у одредби члана 157. Закона о стечају, а које се често предлажу од стране предлагача су следеће мере:

**1. Забрана спровођења вансудског и судског извршења на обезбеђеној и необезбеђеној имовини и средствима дужника, ради наплате потраживања насталих пре дана усвајања плана реорганизације, осим у обиму, на начин и у роковима доспећа претвиђених планом реорганизације;**

**2**. **Обавезу поверилаца да по правноснажности решења којим се потврђује усвајање плана реорганизације, повуку испостављене налоге за принудну наплату на средствима на свим рачунима дужника са забраном подношења таквих налога за потраживања настала пре усвајања планареорганизације;**

**3. Повлачење предлога за извршење ради наплате потраживања насталих пре дана усвајања плана реорганизације;**

Ове мере и јесу у циљу реализације планова реорганизације и једнаког третмана свих поверилаца стечајног дужника.

Како је усвојени план реорганизације извршна исправа, у случају непоступања дужника по усвојеном плану, сваки поверилац може да покрене извршни поступак, али сада само у складу са правноснажно усвојеним планом реорганизације.

Законодавац је увођењем института Унапред припремљеног плана реорганизације, омогућио привредним друштвима, да сами са предлогом за покретање стечајног поступка, поднесу и план реорганизације са мерама за реализацију плана које ће омогућити “оздраљење” самог дужника, наставак обављања пословне делатности и редефинасње пословних односа са повериоцима, међутим у досадашњој пракси овај институт није дао очекиване резултате.

Унапред припремљени планови реорганизације, се најчешће подносе ради одређивања забране спровођења извршења на имовини дужника, како би се повериоци онемогућили да наплате своја потраживања у извршном поступку, а по протеку рока од шест месеци, предлози за спровођење стечаја у складу са унапред припремљеним плановима реорганизације се повлаче и у кратком временском року подносе нови предлози за спровођење стечаја у складу са унапред припремљеним планом реорганизације, где се поново инсистира на доношењу мере забране спровођења извршења.

У досадашњој пракси, планови реорганизације поднети у току стечајног поступка и то нарочито од стране стечајног управника, су планови за које повериоци “радије” гласају.

Стварни разлози се налазе у томе, што у овим плановима реорганизације као једна од мера за спровођење плана реорганизације, нису предвиђене мере отпуста дуга као, мера претварања потраживања у капитал или измена или одрицање од заложног права.

Редовни плановиреорганизације се у већем броју спроводе, у поређењу са Унапред припремљеним плановим реорганизације стечајног дужника.

Законом о стечају прописано је, да је овлашћени предлагач плана реорганизације у току поступка стечаја и стечајни управник.

Националним стандардом број 6, о подацима које треба да садржи план реорганизације, у делу о садржини плана реорганизације, између осталог прописано је да план реорганизације мора бити заснован на реалним основама, као и да план реорганизације не сме бити заснован на неизвесном будућем догађају.

Ово посебно напомињем, јер без обзира да ли је стечајни управник предлагач плана реорганизације или стечајни управник, који по налогу стечајног судије, треба да провери тачност података унетих у план, или стечајном судији и одбору поверилаца, треба да достави мишљење о изводљивости плана реорганизације, увек се мора водити рачуна да план реорганизације мора бити заснован на реалним основама, као и да план реорганизације не сме бити заснован на неизвесном будућем догађају.